|  |  |  |  |  |  |  |
| --- | --- | --- | --- | --- | --- | --- |
| *ŽIADATEĽ* | | | | | | |
| Meno a priezvisko: |  | | | | | |
| Dátum narodenia: |  | | | | | |
| Adresa: |  | | | | | |
| Telefónne číslo: |  | | | | | |
| Dôvod výmazu: |  | | | | | |
|  |  | | | | | |
| *Žiadateľ vyhlasuje:*  *Podpisom tohto dokumentu vyhlasujem, že som bol v zmysle všeobecného nariadenia na ochranu osobných údajov „GDPR“ informovaný a poučený spoločnosťou SABYT s.r.o., Sabinov, so sídlom: Mieru 8, 083 01 Sabinov, IČO: 31 730 345, o mojich právach a zásadách spracúvania osobných údajov. Zároveň beriem na vedomie, že podrobné informácie o spracúvaní osobných údajov a zásadách ochrany osobných údajov sú upravené v dokumente, ktorý je dostupný v sídle spoločnosti SABYT s.r.o., Sabinov a na webovej stránke www.sabyt.sk* | | | | | | |
|  | | | | | | |
| Možnosť výmazu: | | Áno: ☐ | Nie: ☐ | | Čiastočne: ☐ | |
| Opatrenia: | | | | Zodpovedná osoba: | | Termín vybavenia: |
|  | | | |  | |  |
|  | | | | | | |
| Miesto a dátum: | | | | Žiadateľ: | | Žiadosť prijal: |
| V Sabinove, | | | |  | |  |

Poučenie:

Dotknutá osoba má právo na prístup k osobným údajom týkajúcim sa jej osoby, právo na ich opravu alebo vymazanie alebo obmedzenie spracúvania, alebo právo namietať proti spracúvaniu, ako aj právo na prenosnosť údajov a právo podať sťažnosť dozornému orgánu..

Právo na výmaz prestavuje inými slovami vyjadrenú povinnosť prevádzkovateľa zlikvidovať (zmazať) osobné údaje. V súlade s čl. 17 nariadenia a § 23 zák. č. 18/2018 o ochrane osobných údajov má dotknutá osoba právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú, a to v týchto prípadoch:

* osobné údaje už nie sú potrebné na účel, na ktorý prevádzkovateľ tieto údaje získal alebo spracúval;
* dotknutá osoba odvolá svoj súhlas a neexistuje iný právny základ pre spracúvanie osobných údajov;
* dotknutá osoba namieta spracúvanie osobných údajov a neprevažujú žiadne oprávnené dôvody na spracúvanie osobných údajov;
* osobné údaje sa spracúvajú nezákonne;
* dôvodom pre výmaz je splnenie povinnosti podľa zákona o ochrane osobných údajov, osobitného predpisu alebo medzinárodnej zmluvy, ktorou je Slovenská republika viazaná;
* osobné údaje sa získavali v súvislosti s ponukou služieb informačnej spoločnosti podľa čl. 8 ods. 1 nariadenia alebo § 15 ods. 1 zákona o ochrane osobných údajov.

Dotknutá osoba má právo kedykoľvek odvolať súhlas so spracúvaním osobných údajov, ktoré sa jej týkajú, pričom súhlas môže odvolať rovnakým spôsobom, akým súhlas udelila. Odvolanie súhlasu nemá vplyv na zákonnosť spracúvania osobných údajov založenom na súhlase pred jeho odvolaním. Odvolanie súhlasu nemusí vždy pre prevádzkovateľa predstavovať aj povinnosť zlikvidovať osobné údaje, keďže súhlas bol daný k určitým účelom. Po odvolaní súhlasu je prevádzkovateľ povinný prestať spracovávať osobné údaje dotknutej osoby.

Špecifický režim pre „zabudnutie“ majú dáta, ktoré boli už zverejnené. Keď prevádzkovateľ dostane od jednotlivca žiadosť o výmaz (zabudnutie) údajov, ktoré boli už zverejnené, musí okrem toho, že žiadosť posúdi sám, informovať aj iných prevádzkovateľov, ktorí tieto osobné údaje spracúvajú, o tom, že dotknutá osoba žiada ich vymazanie. Táto povinnosť sa uplatní nielen pre „pôvodné“ osobné údaje, ale aj na akékoľvek kópie alebo linky, kde sa dáta jednotlivca nachádzajú. Pri rozhodovaní o takejto žiadosti sa však musí brať do úvahy dostupná technológia a náklady (cena) tak, aby bola splnená podmienka primeranosti a proporcionality. Teda ak by vyhovenie žiadosti o zabudnutie malo byť spojené s neprimeranými nákladmi alebo komplexnými technickými prostriedkami, takejto žiadosti nebude nutné vyhovieť.

Prevádzkovateľ je oprávnený žiadať o poskytnutie dodatočných informácií potrebných na potvrdenie totožnosti dotknutej osoby žiadateľa. Prevádzkovateľ je oprávnený odmietnuť žiadosť v prípadoch, keď nebude možné identifikovať osobu žiadateľa. Prevádzkovateľ je oprávnený účtovať žiadateľovi poplatok vo výške 12,- EUR v prípadoch neopodstatnených, neprimeraných alebo opakujúcich sa žiadostí, a zároveň je oprávnených v takýchto prípadoch nekonať.

Dotknutá osoba má právo, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú. So zreteľom na účel spracúvania osobných údajov má dotknutá osoba právo na doplnenie neúplných osobných údajov. Vybavenie prvej a jednej žiadosti o opravu, resp. doplnenie spracúvaných osobných údajov sa poskytuje zdarma. Za ďalšie vybavenia, o ktoré dotknutá osoba požiada, prevádzkovateľ účtuje administratívny poplatok vo výške 5,- EUR.

Ak dotknutá osoba podá žiadosť elektronickými prostriedkami a ak nepožiada o iný spôsob, prevádzkovateľ osobné údaje poskytne v bežne používanej elektronickej podobe.

Prevádzkovateľ je povinný oznámiť vykonanie opravy osobných údajov dotknutej osoby jej samotnej i všetkým príjemcom, ktorým boli jej údaje poskytnuté.

Ak prevádzkovateľ spracúva v súvislosti s dotknutou osobou veľké množstvo osobných údajov, môže požadovať, aby pred tým, ako dotknutej osobe opraví, resp. doplní požadované informácie, dotknutá osoba spresnila, ktorých informácií alebo spracovateľských činností sa jej žiadosť týka.

Prevádzkovateľ je povinný žiadosť vybaviť v lehote najneskôr do jedného mesiaca od doručenia žiadosti, v zložitých prípadoch je oprávnený predĺžiť lehotu o jeden kalendárny mesiac.

V ktorých prípadoch možno žiadať o “zabudnutie“?

Toto právo nemôže žiadateľ využiť vo všetkých prípadoch, keď je výmaz podľa jeho posúdenia vhodný. Právo na výmaz sa môže uplatniť ak sú dáta, ktoré sa ho týkajú, spracúvané protizákonne (napríklad už nie sú potrebné pre účel, na ktorý boli získané), alebo keď dotknutá osoba odvolá súhlas na spracúvanie. Výmaz dát musí prevádzkovateľ vykonať bez zbytočného odkladu, najneskôr do jedného mesiaca od obdŕžania žiadosti o výmaz údajov.

Právo byť zabudnutý nie je absolútnym právom jednotlivca. Neznamená to, že ako náhle osoba zašle žiadosť o vymazanie, prevádzkovateľ musí automaticky dáta mazať. Ak by napríklad právo byť zabudnutý kolidovalo so slobodou prejavu alebo právom na informácie, takejto žiadosti nemusí byť vyhovené. Rovnako nemusí prevádzkovateľ žiadosti vyhovieť, ak je spracúvanie dát, ktoré je predmetom žiadosti o vymazanie, potrebné z dôvodov verejného záujmu v oblasti verejného zdravia alebo na preukazovanie, uplatňovanie alebo obhajovanie právnych nárokov.